Príloha 1
Kapitola č. 7 - Poľnohospodárstvo

1)	Základná charakteristika kapitoly

Kapitola otvorená:  		12. júna 2001 
NP SR odovzdaná: 		  8. decembra 2000 	CONF-SK 71/00
Spoločná pozícia EÚ prijatá: 	  6. júna 2001 	CONF-SK 39/01
Spoločná pozícia EÚ revidovaná:	  6. júna 2002 	CONF-SK 35/02
Spoločná pozícia EÚ revidovaná:	20. júna 2002 	CONF-SK 55/02
Dodatočné informácie:	č. 1 	26. februára 2001 	CONF-SK 3/01
	č. 2 	  6. septembra 2001 	CONF-SK 74/01
	č. 3 	10. septembra 2001 	CONF-SK 75/01
	č. 4 	25. septembra 2001 	CONF-SK 89/01
	č. 5 	  8. októbra 2001 	CONF-SK 93/01
	č. 6 	20. decembra 2001 	CONF-SK 2/02
	č. 7 	25. februára 2002 	CONF-SK 6/02
	č. 8 	12. marca 2002 	CONF-SK 8/02
	č. 9	22. apríla 2002 	CONF-SK 28/02
	č. 10	16. mája 2002 	CONF-SK 30/02
	č. 11	30. mája 2002 	CONF-SK 32/02
	č. 12 	  6. septembra 2002	CONF-SK 71/02
	č. 13	11. septembra 2002	CONF-SK 77/02
	č. 14	25. september 2002	CONF-SK 79/02
	č. 15	18. novembra 2002	CONF-SK 95/02
	č. 16	20. novembra 2002	CONF-SK 97/02
Kapitola predbežne uzatvorená: 	11. júna 2002	veterinárna a fytosanitárna časť 
Kapitola uzatvorená:		         13. decembra 2002	

2)	Celkové hodnotenie stavu kapitoly

Dosiahnutie úplnej transpozície a implementácie acquis v predvstupovom období je závislé od týchto faktorov, ktoré zároveň reprezentujú priority pre nadchádzajúce obdobie až do dňa vstupu SR do EÚ:
•	zabezpečenie dostatočných finančných prostriedkov (napr. na dobudovanie hraničných priechodov, na zabezpečenie prekladov harmonizovanej slovenskej legislatívy za účelom jej posúdenia zo strany Európskej komisie, na vybudovanie Integrovaného administratívneho a kontrolného systému a štyroch databáz (farmárov, zvierat, poľnohospodárskych parciel a žiadostí o pomoc);
•	modernizácia potravinárskych prevádzkarní do dňa vstupu SR do EÚ s výnimkou jednej prevádzkarne, ktorá požiadala o prechodné obdobie (SR pôvodne žiadala prechodné obdobia pre dve prevádzkarne. Jedna z nich svoju žiadosť stiahla úplne, druhá ju zúžila na bitúnok a rozrábkareň);
•	prijatie vykonávacích právnych predpisov k zákonu o veterinárnej starostlivosti (62 aproximačných nariadení vlády SR, ktorými sa transponujú smernice veterinárneho acquis);
•	príprava na spoločnú organizáciu trhu po vstupe SR do EÚ (prijatie Akčného plánu, vypracovanie a schválenie nového zákona o organizovaní trhu spolu s nadväzujúcimi vykonávacími právnymi predpismi pre jednotlivé komodity);

V oblasti liberalizácie obchodu je treba skonštatovať, že Slovensko má ukončené rokovania o liberalizácii obchodu v rámci agrárnych výrobkov. Dohodnuté koncesie sa uplatňujú od 1. júla 2000 ako autonómne opatrenia. V rámci tejto liberalizácie sú odsúhlasené aj komodity, na ktoré sa vzťahuje tzv. dvojitá nula. Ďalej boli ukončené rokovania za spracované poľnohospodárske výrobky a obchod s rybami a rybími výrobkami. Tieto koncesie ešte nenadobudli platnosť, pretože musia byť odsúhlasené Asociačnou radou SR-EÚ. Vládou SR boli tieto koncesie už schválené. NR SR vyslovila súhlas s ratifikáciou Protokolu stanovujúci úpravu obchodu pre určité druhy rýb a rybích produktov k Európskej dohode o pridružení uznesením č. 2330 z 2. júla 2002. MZV SR bolo požiadané o vystavenie ratifikačnej listiny, ktorú podpíše prezident a tým sa ratifikačný proces ukončí. Ukončenie ratifikačného procesu bude notifikované EÚ.

V januári 2002 sa začalo druhé kolo rokovaní o liberalizácii obchodu s poľnohospodárskymi komoditami (tzv. „double profit“). Expertné stretnutia sa zamerali na citlivejšie komodity, ako obilniny, mliečne výrobky atď. Rokovania na expertnej úrovni sa skončili 30. apríla 2002 a jeho závery sú súčasťou záznamu z rokovania podpísaného oboma stranami. Výsledky tohto kola spolu s prvým kolom rokovaním „double zero“ budú súčasťou dodatkového protokolu k Európskej dohode. Návrh protokolu sa v súčasnosti pripravuje.

V štádiu prípravy je liberalizácia obchodu so spracovanými poľnohospodárskymi výrobkami vo forme „double profit“. 

Rámcovú stratégiu postupu pre zavedenie Integrovaného administratívneho a kontrolného systému prerokovalo a schválilo MP dňa 9. júla 2001. Obsahuje stručný náčrt postupu s rámcovým harmonogramom a kvantifikáciu hlavných úloh, ktoré je potrebné vykonať v časovom rámci cca 2 rokov (do konca roku 2003). Na základe toho bol  k 15. septembru 2001 zriadený odbor Platobnej agentúry, ktorého úlohou je aj príprava Platobnej agentúry a zavedenie systému Integrovaného administratívneho a kontrolného systému na kontrolu priamych platieb. Zriadenie a fungovanie Integrovaného administratívneho a kontrolného systému je kľúčovým nástrojom pre prijímanie významných finančných prostriedkov po vstupe do EÚ, a preto boli pre tento účel vyčlenené finančné prostriedky zo štátneho rozpočtu na rok 2003. Bol vybraný dodávateľ na systém IACS, ktorý celý systém vyvinie a uvedie do plošnej prevádzky na území celej SR do konca roku 2003.

V rámci prípravy Slovenska na čerpanie z podporných fondov po vstupe do EÚ bola pri MP SR vybudovaná a Európskou komisiou akreditovaná Agentúra SAPARD, prostredníctvom ktorej sa po vstupe bude vykonávať podpora všetkých opatrení rozvoja vidieka (obe sekcie EAGGF – garančná a usmerňovacia). Taktiež boli vybudované ďalšie štruktúry (monitorovací výbor, sekretariát monitorovacieho výboru) potrebné na správne vykonávanie programov rozvoja vidieka, ktoré vyvíjajú činnosť plne v súlade s príslušnými nariadeniami EÚ (1260/1999, 1257/1999), ktorých existencia a skúsenosti sa taktiež naplno využijú po vstupe.

Bolo taktiež rozhodnuté o vytvorení „jednotnej platobnej agentúry“, ktorá bude integrovať v súčasnosti existujúce tri agentúry – Agentúru SAPARD, Intervenčnú poľnohospodársku agentúru a Odbor Platobnej agentúry MP SR. Zlúčenie agentúr sa bude realizovať na základe pripraveného Zákona a podpore v pôdohospodárstve.

Podpora poľnohospodárstva, vidieka a rybného hospodárstva financovaného z usmerňovacej sekcie EAGGF + FIFG bude obsahom jedného zo sektorových operačných programov v rámci Národného plánu rozvoja SR. Riadiacim orgánom pre uvedený sektorový operačný program je MP SR – Odbor rozvoja vidieka a životného prostredia. 

Relatívne značný pokrok bol, s podporou twinningového projektu PHARE, dosiahnutý v oblasti označovania a tvorby registra hovädzieho dobytka. K 31. 12. 2002 bolo registrovaných 669 494 zvierat. Zostáva zaregistrovať len časť drobnochovateľov, nakoľko všetky veľké farmy v celkovom počte 3 839 sú už zaregistrované. Registre ostatných druhov hospodárskych zvierat sa začnú budovať v budúcom roku. 

V oblasti registra poľnohospodárskych pozemkov bola zvolená metóda, ktorá pre identifikáciu poľnohospodárskych parciel využíva digitálne ortofotomapy. Pri tvorbe ortofotomáp sa použili letecké snímky, ktoré boli spracované v roku 2002 (nalietaných cca. 81% územia a spracovaných do ortofotomáp cca. 35% územia). Taktiež sa začalo s tvorbou vlastného LPIS (verifikácia s farmármi), pričom do konca roku 2002 bolo verifikovaných cca. 16% celkovej plochy SR. 

Štandard EÚ v oblasti označovania a evidencie hovädzieho dobytka sa dosiahne v 1. polovici roku 2003. Na označovanie sa používajú dve ušné značky (1 kovová/1 plastová), na ktorých sú identické čísla. Pasy pre hovädzí dobytok sa vydávajú pre zvieratá od 15. 12. 2001 spolu s registrom na farme a ostatnými potrebnými tlačivami, ktoré umožnia monitorovanie pohybu zvierat. Centrálna evidencia hovädzieho dobytka (databáza) je funkčná od 1. 4. 2002. V priebehu roka 2002 bola  databáza a jej fungovanie dolaďované a boli eliminované problémy spojené s jej fungovaním. Systém identifikácie a evidencie oviec, kôz a ošípaných bude sfunkčnený na báze systému pri hovädzom dobytku v priebehu roka 2003. 

3) Informácia o výsledkoch rokovaní SR a EÚ 

I.	Kvóty

Slovensko vo svojej negociačnej pozícii z decembra 2000 predložilo 43 negociačných požiadaviek a požiadala o 6 prechodných období, v 7 prípadoch o zvláštne úpravy z legislatívy EÚ a v  30 prípadoch boli uvedené ostatné požiadavky (vrátane požiadaviek na priame platby a kvóty). Počas rokovaní boli jednotlivé požiadavky prehodnotené v súlade s negociačným mandátom vlády SR z júla 2001, októbra 2001 a mája 2002 a v záverečnej etape rokovaní SR uplatňovala 24 požiadaviek vrátane 2 prechodných období a EÚ uplatnila 1 požiadavku na prechodné obdobie, v ktorých sa podarilo dosiahnuť nasledovné výsledky: 

1.	Priznanie a poskytovanie priamych platieb pre nasledujúce plodiny na ornej pôde:
•	obilniny (pšenica spolu, jačmeň, raž, ovos, kukurica na zrno a ostatné obilniny) pestované na ploche 800 000 ha;
•	olejniny (repka, slnečnica, sója) pestované na ploche 185 000 ha;
•	bielkovinové plodiny (hrach, kŕmne strukoviny) pestované na ploche 52 000 ha;
•	ľan pestovaný na ploche 2 000 ha;
Slovenská republika žiadala o stanovenie základnej výmery pre plodiny na ornej pôde v celkovej výške 1 039 000 ha podľa článku 2(2) a Prílohy I Nariadenia Rady (ES) č. 1251/1999 v znení neskorších predpisov a určenie priemernej úrody obilnín v celkovej výške 4,99 t.ha^-1 podľa článku 3(5) Nariadenia Rady (ES) č. 1251/1999.

Výsledok:	dohodnutá bola základná výmera pre plodiny na ornej pôde (obilniny, olejniny, bielkovinové plodiny a ľan) v celkovej výške 1.003.453 ha a referenčný výnos – obilný ekvivalent  4.06 t/ha	

2.	Zaradenie niektorých vytypovaných slovenských krajov do prílohy II nariadenia Rady č. 1251/99/ES, ako tradičné pestovateľské oblasti tvrdej pšenice. V prílohe III tohto nariadenia žiadala SR stanovenie výmery vo výške 5.000 ha

Výsledok:	dohodnutá bola výmera 4.717 ha

3.	Slovenská republika žiadala o priznanie produkčnej podpory pre pestovanie určitých strukovín – šošovice (HS kód 0713 40 00) na výmere 1 200 ha, v zmysle Nariadenia Rady (ES) č. 1577/96

Výsledok: 	dohodnutá bola výmera 1.215 ha

4.	Stanovenie objemu výroby úsuškov, pre ktorý bude možné čerpať podporu EÚ podľa nariadenia Rady č. 603/95 o spoločnej organizácii trhu so sušeným krmivom

Výsledok:	dohodnutý bol objem 13.100 t

5.	Stanovenie produkčných kvót bieleho cukru podľa nariadenia Rady č. 2038/99/ES v kvóte A bieleho cukru (190 tis. ton) a kvóte B bieleho cukru (45 tis. ton)

Výsledok:	dohodnuté boli objem	kvóta A 		189.760 t 
					  	kvóta B	  17.672 t
						spolu:	          	207.432 t	

6.	Stanovenie produkčných kvót izoglukózy v kvóte A izoglukózy (50 tis. ton – v sušine) a kvóte B izoglukózy (10 tis. ton – v sušine)

Výsledok:	dohodnuté  boli objemy	kvóta A	37.522 t 
	kvóta B	  5.025 t
	spolu:	42.547 t	

7.	Stanovenie národného garantovaného množstva pre poskytovanie podpory spracovateľom dlhého ľanového vlákna podľa článku 3 (1) nariadenia rady č. 1673/2000 ES z 27.júla 2000 vo výške 800 ton a krátkeho ľanového vlákna podľa článku 3 (2) nariadenia rady č. 1673/2000 ES z 27. júla 2000 vo výške 1 600 ton

Výsledok:	dohodnuté boli objem	na dlhé vlákno 	  73 t  
         	na krátke vlákno 	189 t  
       	spolu:          		262 t

8.	Pridelenie kvóty (národného prahu) pre produkty spracované z rajčín zodpovedajúce množstvu 36 000 ton čerstvých rajčín a pre produkty spracované z broskýň zodpovedajúce množstvu 1 100 ton čerstvých broskýň 

Výsledok:	dohodnutý bol objem	spracovaných rajčín		29.500 t  	
				          		spracovaných broskýň	     147 t  	

9.	Zaradenie do zóny „B„ v rámci nariadenia Rady (ES) č. 1493/99, príloha III – vinohradnícke zóny

Výsledok:	dohodnuté bolo, že všetky slovenské vinohradnícke oblasti budú zaradené do zóny B okrem Tokajskej oblasti, ktorá bola zaradená do zóny C I a) tak,  ako je zaradená maďarská Tokajská oblasť, za účelom jednotnej klasifikácie vinohradníckeho regiónu podľa acquis Spoločenstva. 

10.	V rámci nariadenia Rady č. 1493/99  stanovenie plochy vinohradov pre vinárske oblasti v SR na úrovni 22 227 ha

Výsledok:	dohodnutá bola výmera  22 227 ha 

11.	V rámci nariadenia Rady č. 1493/99/ES zahrnúť do legislatívy EÚ, klasifikáciu, resp. označenie vín podľa členenia podľa § 9 a 13 zákona č. 332/96 Z. z. o vinohradníctve a vinárstve

Výsledok:	SR predloží kompletnú zložku k problematike uznania a ochrany geografických názvov vín, vrátane Tokajských vín, ktorú je potrebné zostaviť v súlade s požiadavkami acquis Spoločenstva – Nariadením ES číslo 1493/1999, ktorá by mala obsahovať všetky dôležité dokumenty ako aj mapy, vzťahujúce sa na vinohradnícke oblasti, vrátane  slovenskej časti Tokajskej vinohradníckej oblasti. Legislatíva EÚ bude následne upravená podľa procedúry uplatňovanej pre príslušný riadiaci výbor.

12.	Uznanie Tokajskej oblasti v rámci prístupového procesu SR do EÚ podľa nariadenia Rady č. 1056/96

Výsledok:	EK vzhľadom na problém uznania tokajskej oblasti v Taliansku a Francúzska a prechodné obdobie na používanie značky Tokaj do konca roku 2007 odporučila SR nerokovať o tejto otázke priamo s členskými krajinami EÚ, kde mohlo dôjsť k zablokovaniu rokovaní. Komisári EK G. Verheugen a F. Fischler listom na ministra ZV SR E. Kukana z 11.12.2002 požiadali o poskytnutie všetkých informácií o ochrane geografického názvu Tokajská oblasť, aby táto záležitosť mohla byť doriešená v období medzi podpisom Prístupovej zmluvy a vstupom SR do EÚ prostredníctvom príslušného riadiaceho výboru.

13.	Zaradenie liehovín vyrábaných v SR, v označení ktorých sú geografické názvy, do nariadenia Rady č. 1576/89/EHS Dodatku II - chránené geografické názvy liehovín

Výsledok:	EÚ súhlasila so slovenskou požiadavkou na zaradenie zoznamu 10 slovenských liehovín, v označení ktorých sú geografické názvy do prílohy II nariadenia EHS  č. 1576/89.  

14.	Stanovenie spracovateľskej kvóty vo výške 2 600 ton ročne podľa článku 9 (2) nariadenia Rady č. 2075/92 o spoločnej organizácii trhu so surovým tabakom

Výsledok:	dohodnutý bol objem  1.715 t  tabaku

15.	Stanovenie, podľa nariadenia Rady č. 3950/92, ročnej kvóty výroby mlieka v objeme 1.236.000 t pre predaj (dodávky) mlieka do spracovateľského priemyslu: 1.147.000 t (95 % národnej kvóty) - kvóta A a pre priamy predaj (z dvora) 61.800 t (5 % národnej kvóty) - kvóta D

Výsledok:	dohodnutý bol objem pre roky 2004 a 2005 1.013.316 t a od roku 2006 1.040.788 t  (vrátane rezervy na 27.472 t  na reštrukturalizáciu) 

16.	Stanovenie národného limitu 80 000 ks pre hovädzí dobytok „special beef premium„ podľa nariadenia Rady č. 1254/99/ES

Výsledok:		dohodnutý bol počet  78.348 ks

17.	Stanovenie národného limitu 50.000 ks pre kravy bez trhovej produkcie mlieka, podľa nariadenia Rady č. 1254/99/ES

Výsledok:	dohodnutý bol počet 28.080 ks

18.	SR žiadala podľa Nariadenia Rady (ES) č. 1254/99 národný strop prémie za zabitie vo výške 316.579 kusov pre býky, voly, kravy, jalovice a teľatá

Výsledok:	dohodnutý bol národný strop prémie za zabitie
dospelých zvierat 	204.062 ks
	teliat			  62.841 ks
spolu:			266.903 ks

19.	Stanovenie národnej kvóty 400.000 ks na bahnice a kozy (370.000 ks na bahnice a 30.000 ks kozy), podľa nariadenia Rady č. 2467/98/ES

Výsledok:	dohodnutá bola kvóta 	na bahnice  		275.156 ks
				       	na matky kozy	 30.600 ks	
 				       	spolu:	          		305.756 ks 	   	     
				
20.	Trojročné prechodné obdobie do 31. 12. 2006 na dosiahnutie úplného zosúladenia s požiadavkami a podmienkami EÚ týkajúcimi sa verejného zdravia pre dve prevádzkárne:
b)	1 integrovanú priemyselnú prevádzkáreň na produkciu a manipuláciu s čerstvým mäsom – bitúnok, rozrábkareň a výrobňa mäsových výrobkov;
c)	1 prevádzkáreň na výrobu produktov rybolovu.

Výsledok:	S požiadavkou SR na 3-ročné prechodné obdobie pre 2 podniky EÚ súhlasila tak, ako bola uplatnená. SR po ukončení rokovaní svoju požiadavku upravila a 3-ročné prechodné obdobie odo dňa vstupu do EÚ sa bude vzťahovať len 1 prevádzkareň – bitúnok a rozrábkáreň.

21.	Uznanie územia SR, ako chránenej zóny bez výskytu Erwinia amylovora a Globodera pallida a začlenenie do Prílohy smernice Komisie č. 92/76/EHS ako aj do Prílohy I. B, II. B., III. B. a IV. B. smernice Rady č. 77/93/EHS

Výsledok:	EÚ zobrala požiadavku SR na vedomie a požiadala, aby SR pokračovala  v aktualizovaní informácií a oznámila EK výsledky ročných prieskumov. Štatút chránenej zóny týkajúcej sa Erwinia amylovora a Globodera pallida by mohol byť poskytnutý ak sa zistí, že všetka legislatíva EÚ týkajúca sa chránených zón bola premietnutá do slovenskej legislatívy a realizovaná a ustanovenia smerníc 2000/29/ES a 92/70/ES boli splnené. O požiadavke sa  bude ďalej rokovať v rámci zodpovedajúcej procedúry pred vstupom do EÚ.
 
22.	Trojročné prechodné obdobie do 31. decembra 2006 na poskytovanie návratných finančných pôžičiek pestovateľov na zásoby uskladnené vo verejných skladoch prostredníctvom skladových záložných listov. 

Výsledok:	dohodnuté bolo požadované 3-ročné prechodné obdobie odo dňa vstupu do EÚ na poskytovanie návratných finančných pôžičiek pestovateľov na zásoby uskladnené vo verejných skladoch prostredníctvom skladových záložných listov. 

23.	Produkčná kvóta vo výške 1700 ton na podporu pestovateľov zemiakov určených na výrobu zemiakového škrobu.

Výsledok:	dohodnutý bol objem vo výške 729 t.

24.	Vyňať producentov vína na celom území Slovenska z povinnosti destilovať vedľajšie produkty výroby vína. Slovensko požaduje rozšíriť ustanovenie článku 27 (7) Nariadenia Rady č. 1493/1999 o slovenské vinohradnícke  oblasti, ktoré tak nebudú povinné destilovať pod dohľadom vedľajšie produkty výroby vína.

Výsledok:	SR bude postupovať v súlade s článkom 27 (4) Nariadenia Rady č. 1493/1999, ktorý poskytuje selektívne výnimky v prípadoch malých výrobcov, alebo pre určité regióny, ktoré je potrebné vymedziť. 

25.	Požiadavka EÚ na 10-ročné prechodné obdobie na poskytovanie priamych platieb   poľnohospodárom.

Výsledok:	Bolo dohodnuté vo vzťahu ku všetkým kandidátskym krajinám 10-ročné prechodné obdobie na priame platby farmárom vo výške 25/30/35/40 % (v období rokov 2004-2007) s 10 % nárastom v ďalších rokoch, pričom 100 % úroveň bude dosiahnutá v roku 2013. V rokoch 2004 – 2006 bude umožnené doplácať priame platby do výšky 55 % – 60 % – 65 % úrovne priamych platieb v EÚ s tým, že na doplatenie bude možné využiť 20 % prostriedkov určených na rozvoj vidieka do výšky 40 % úrovne priamych platieb pri spoluúčasti zo štátneho rozpočtu (20 %) a v prípade potreby využiť tzv. národné vyrovnávacie platby zo štátneho rozpočtu. Po roku 2007 bude možné priame platby doplácať výlučne z národných zdrojov až do úrovne 30 % oproti stanovenému harmonogramu.

II.	Finančné prostriedky určené pre poľnohospodástvo

Základné finančné rámce pre poľnohospodárstvo boli stanovené v rámci Agendy 2000 na Berlínskom summite v roku 1999. Pôvodne sa v záveroch z Berlína neuvažovalo s finančnými prostriedkami pre priame platby pre nové krajiny v tejto finančnej perspektíve. Preto členské krajiny EÚ odmietali zahrnúť do finančného rámca aj financovanie priamych platieb. Až Európska komisia (EK) v januári 2002 po prvýkrát predložila Finančný rámec rozširovania, kde navrhla priame platby vo výške 25/30/35/40 % v prvých 4 rokoch a následne zvyšovanie po 10 %, čo znamenalo 10-ročné prechodné obdobie až do roku 2013.

Členské krajiny návrh Európskej komisie ostro odmietli odvolávajúc sa na závery z Berlínskeho summitu a podrobili tento návrh kritike. Až po sústredenom tlaku kandidátskych krajín, Európska rada v Seville v júni 2002 a následne v Bruseli v októbri 2002 potvrdila, že nové členské krajiny budú mať nárok na priame platby v súlade s návrhom EK z januára 2002, t.j. od roku 2004 postupne 25/30/35/40 % a následne 10 % zvyšovanie z úrovne platnej v EÚ.

Počas rokovaní Dánske predsedníctvo navrhlo možnosť doplácania priamych platieb na úroveň 40 % presunom 20 % finančných prostriedkov určených na rozvoj vidieka pri minimálnej spoluúčasti štátu vo výške 20 %. Kombináciou zdrojov z rozvoja vidieka ako aj tzv. národných vyrovnávacích platieb bude možné v rokoch 2004 – 2006 doplácať priame platby až do výšky 55 – 60 – 65 % a od roku 2007 až do výšky 30 % nad stanovený harmonogram, ale už len výlučne z národných zdrojov.

Do poľnohospodárstva budú alokované finančné prostriedky zo štyroch základných zdrojov:

1)	priame platby
2)	rozvoj vidieka
3)	štrukturálne fondy
4)	ostatné zdroje

1)   Priame platby

Vzhľadom na skutočnosť, že priame platby sa vyplácajú s ročným sklzom, počas rokovaní bolo dohodnuté, že v roku 2004 budú novým členom poskytnuté účelové kompenzácie do rozpočtu na vyplácanie priamych platieb. Pre SR bude táto dotácia predstavovať 63 mil. € v roku 2004. Celkove sa vyplatí na priame platby poľnohospodárom počas rokov 2004 – 2006 pri úrovni 25/30/35% suma 266 mil. €.

2)   Rozvoj vidieka

Pre rozvoj vidieka bola pre SR pôvodne vyčlenená suma 263 mil. €. Vzhľadom na špecifické podmienky v SR, najmä horské a znevýhodnené oblasti, SR požadovala v priebehu rokovaní zvýšenie tejto sumy. Dánske predsedníctvo vyčlenilo dodatočných 340 mil. €, ktoré boli rozdelené pre 3 krajiny. SR získala z tejto sumy dodatočných 90 mil. €, t.j. viac ako o Ľ. Celkovo došlo teda k zvýšeniu alokácie pre rozvoj vidieka na 353 mil. €, t.j. o 35 % viac oproti pôvodne vyčlenenej sume. Tieto finančné prostriedky bude možné využiť na financovanie znevýhodnených oblastí, samozásobiteľských fariem, agroenviromentu, v rámci garančnej sekcie EAGGF (Európsky poľnohospodársky garančný a usmerňovací fond).

3)   Štrukturálne fondy

V rámci štrukturálnych fondov a Kohézneho fondu bolo pre SR vyčlenených 1.560 mil. €, z toho pre štrukturálne fondy 1.050 mil. €. Z tejto sumy bude 20 % vyčlenených pre usmerňovaciu sekciu EAGGF, čo predstavuje 210 mil. €. 

4)   Ostatné zdroje

Okrem uvedených objemov bude v rokoch 2004 – 2006 vyčlenených 114 mil. € na exportné dotácie a ostatné trhové opatrenia a v rámci programu SAPARD budú dobiehať projekty vo výške 36 mil. €. 

Celkovo predpokladáme, že z prostriedkov EÚ bude v rokoch 2004 – 2006 bude do poľnohospodárstva len z prostriedkov Európskej únie vyplatených 979 mil. €. 

											Tabuľka
Akceptované kvóty

Komodita | Požiadavka SR | Dohodnuté kvóty

Mlieko

1.236.000 t

v rokoch 2004 a 2005   1,013.316 t
od roku 2006                 1,040.788 t

Plodiny na ornej pôde | |
Stanovenie základnej výmery | 1.039.000 ha | 1.003.453 ha
Obilný ekvivalent (t/ha) | 4.09 t/ha | 4.06 t/ha
Izoglukóza | 60.000 t | 42.547 t
Izoglukóza – kvóta A | 50.000 t | 37.522 t
Izoglukóza – kvóta B | 10.000 t | 5.025 t
Cukor | 235.000 t | 207.432 t
Cukor – kvóta A | 190.000 t | 189.760 t
Cukor – kvóta B | 45.000 t | 17.672 t
Hovädzie mäso | |
Prémia za zabitie | 316.579 ks | 266.903 ks
Dospelé zvieratá | 259.978 ks | 204.062 ks
Teľatá | 56.601 ks | 62.841 ks
Osobitná hovädzia prémia | 80.000 ks | 78.348 ks
Prémia na dojčiace kravy | 50.000 ks | 28.080 ks
Dodatočné platby | nekvantifikované | 4,500.535  €
Ovčie mäso | 400.000 ks | 305.756 ks
Bahnice | 370.000 ks | 275.156 ks
Matky kozy | 30.000 ks | 30.600 ks
Dodatočné platby | nekvantifikované | 323.000 €
Ľan | 2.400 t | 262 t
Dlhé ľanové vlákno | 800 t | 73 t
Krátke ľanové vlákno | 1.600 t | 189 t
Šošovica | 1.200 ha | 1.215 ha
Tvrdá pšenica | 5.000 ha | 4.717 ha
Sušené krmivá (potenciál) | 20.000 t | 13.100 t
Zemiakový škrob | 1.700 t | 729 t
Tabak | 2.600 t | 1.715 t
Spracované rajčiny | 36.000 t | 29.500 t
Spracované broskyne | 1.100 t | 147 t

4) Stav prijímania legislatívy v kapitole

V sledovanom období boli prijaté nasledovné právne predpisy: rok 2001

•	Zákon č. 491/2001 Z. z. o organizovaní trhu s vybranými poľnohospodárskymi výrobkami
Rieši  transformáciu Štátneho fondu trhovej regulácie na Intervenčnú poľnohospodársku agentúru a upravuje systémy a možnosti zásahov Intervenčnej agentúry na trhu. 
•	Nariadenie vlády SR č. 316/2001 Z. z. o rozvojových programoch poľnohospodárstva a vidieka
Nariadením sa zabezpečilo splnenie ustanovenia § 1 ods. 4 zákona č. 240/1998 Z. z. o poľnohospodárstve, ktorý ustanovuje, že rozvojové programy a rozsah ich financovania ustanoví nariadenie vlády SR. Orgánom zabezpečujúcim schvaľovanie a vyplácanie podpôr je Agentúra SAPARD.
•	Zákon č. 215/2001 Z. z. o ochrane genetických zdrojov rastlín pre výživu a poľnohospodárstvo
Uvedený zákon bol schválený na podporu implementácie Dohovoru o biologickej diverzite  z roku 1992, ktorý schválila Rada Rozhodnutím č. 626/1993.
•	Zákon č. 471/2001 Z. z. ktorým sa mení a dopĺňa zákon NR SR č. 285/1995 Z. z. o rastlinolekárskej starostlivosti
Novela rieši predovšetkým registráciu výrobcov a dovozcov rastlín a rastlinného materiálu, problematiku chránených zón a rastlinných pasov ako aj požiadavky na minimálne vybavenie pracoviska pre výkon fytosanitárnej kontroly na hraničnom priechode a registráciu prípravkov na ochranu rastlín uvádzaných do obehu.
•	Vyhláška MP SR č. 41/2002 Z. z. ktorou sa ustanovujú podrobnosti o výkone rastlinolekárskej starostlivosti
Vyhláška ustanovuje podrobné podmienky pre vývoz, dovoz a prepravu rastlín, rastlinných produktov a iných predmetov, ktoré môžu obsahovať škodlivé organizmy.
•	Oznámenie MP SR č. 418/2001 Z. z.  o vydaní výnosu  MP SR  č. 2365/2001-100, ktorým sa vykonáva § 12 zákona NR SR č. 291/1996 Z. z. o odrodách a osivách
Výnos vytvára systém zhody na normatívno-technickej základni v systéme unifikácie úradných metód skúšania , analytických metód kontroly a hodnotenia skúšok, okrem iného umožňuje využívať aj výsledky skúšok a analýz iných odborne spôsobilých domácich aj zahraničných subjektov.
•	Oznámenie MP SR č. 531/2001 Z. z.  o vydaní výnosu  MP SR  č. 2365/2001-100, ktorým sa vykonáva § 22 zákona NR SR č. 291/1996 Z. z. o odrodách a osivách
Výnos akceptuje celý komplex právnych noriem EÚ týkajúcich sa obchodovania s množiteľským materiálom poľnohospodárskych plodín a technických požiadaviek na balenie osív a sadív.
•	Zákon č. 23/2002 Z. z., ktorým sa mení a dopĺňa zákon NR SR č. 152/1995 Z. z.  o potravinách
Novela zákona obsahuje zásadnú zmenu v označovaní potravín, zrušuje povinné označovanie dátumom výroby a dátumom najneskoršej spotreby, ktorý sa nahrádza podľa EÚ akceptovateľnými pojmami dátum minimálnej trvanlivosti a dátum spotreby. Novela zákona ďalej zrušuje predtrhovú kontrolu, ktorá sa v členských štátoch považuje za prekážku voľného pohybu tovaru.
•	Oznámenie MP SR a MZ SR č. 186/2001 Z. z. o vydaní výnosu, ktorým sa vydáva hlava Potravinového kódexu SR upravujúca produkty rybolovu a výrobky z nich
•	Oznámenie MP SR a MZ SR č. 300/2001 Z. z. o vydaní výnosu, ktorým sa vydáva hlava Potravinového kódexu SR upravujúca strukoviny a výrobky zo strukovín
•	Oznámenie MP SR a MZ SR č. 301/2001 Z. z. o vydaní výnosu, ktorým sa vydáva  hlava Potravinového kódexu SR upravujúca pochutiny
•	Oznámenie MP SR a MZ SR č. 194/2001 Z. z. o vydaní výnosu, ktorým sa vydáva  hlava   Potravinového kódexu SR upravujúca spracované ovocie a spracovanú zeleninu
•	Oznámenie MP SR a MZ SR č. 195/2001 Z. z. o vydaní výnosu, ktorým sa vydáva hlava Potravinového kódexu SR upravujúca lieh a liehoviny
•	Oznámenia MP SR a MZ SR č. 236 a 299 z roku 2001 o vydaní výnosov, ktorými sa mení a dopĺňa výnos MP SR a MZ SR  č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu SR
Všetkých 6 hláv Potravinového kódexu bolo prijatých za účelom zosúladenia danej oblasti s relevantnými právnymi predpismi Európskej únie.
•	Vyhláška MP SR č. 17/2001 Z. z. ktorou sa upravujú podrobnosti o označovaní hovädzieho dobytka, o evidencii hovädzieho dobytka a o vedení centrálneho registra hovädzieho dobytka
•	Oznámenie MP SR č. 100/2001 Z. z. o vydaní výnosu č. 28/2001/1-100 ktorým sa ustanovujú podrobnosti o veterinárnej asanačnej  činnosti
•	Oznámenie MP SR č. 102/2001 Z. z. o vydaní výnosu č. 28/2001/3-100 ktorým sa ustanovujú podrobnosti o ochrane zvierat pri preprave
•	Oznámenie MP SR č. 103/2001 Z. z. o vydaní výnosu č. 468/2001-100 ktorým sa ustanovujú podrobnosti o všeobecných a osobitých hygienických podmienkach pre jednotlivé druhy prevádzkární a zariadení
•	Oznámenie MP SR č. 104/2001 Z. z. o vydaní výnosu č. 678/2001-100 o požiadavkách na zabezpečenie zdravotnej neškodnosti a hygienickej bezchybnosti živočíšnych produktov
•	Oznámenie MP SR č. 184/2001 Z. z. o vydaní výnosu č. 640/2001-100 ktorým sa ustanovujú podrobnosti o veterinárnej ochrane štátneho územia
•	Oznámenie MP SR č. 185/2001 Z. z. o vydaní výnosu č. 467/2001/1-100 ktorým sa ustanovujú podrobnosti o ochrane zdravia zvierat 
•	Oznámenie MP SR č. 512/2001 Z. z. o vydaní výnosu č. 2861/200-100 o podmienkach na prípravu, uvádzanie do obehu a o používaní medikovaných krmív 
•	Vyhláška MP SR č. 18/2001 Z. z. o vykonávaní kontroly úžitkovosti, kontroly  dedičnosti a testovania úžitkových vlastností, kontroly zdravia, kontroly dedičnosti a testovania zdravia, hodnotenia zovňajška hospodárskych zvierat, o založení a vedení plemennej knihy, založení a vedení plemenného registra, vedení predpísanej evidencie a o overovaní pôvodu hospodárskych zvierat
•	Vyhláška MP SR č. 20/2001 Z. z. ktorou sa ustanovujú podrobnosti o registrácii hnojív a uznávaní výsledkov laboratórnych a vegetačných skúšok hnojív
•	Vyhláška MP SR č. 26/2001 Z. z.  ktorou sa ustanovujú typy hnojív, obsah rizikových prvkov, podmienky odberu, skladovania a metódy skúšania hnojív, pestovateľských substrátov a pôdnych pomocných látok
•	Vyhláška MP SR č. 119/2002 Z. z., ktorou sa mení a dopĺňa vyhláška MP SR č. 5/1995 Z. z. o hospodárskej úprave lesov

Prehľad vypracovaných právnych predpisov MP SR uverejnených v Zbierke zákonov SR za rok 2002

•	Oznámenie MP SR č. 14/2002 Z.z. o vydaní výnosu z 3. januára 2002 č. 3485/1/2001-100, ktorým sa vyhlasujú katastrálne územia patriace do jednotlivých poľnohospodársky znevýhodnených oblastí a ustanovuje výška podpory na ich obhospodarovanie (Vestník MP SR č. 1/2002)
•	Oznámenie MP SR 15/2002 Z.z. o vydaní výnosu z 3. januára 2002 č. 3485/2/2001-100 o podpore podnikania v poľnohospodárstve (Vestník MP SR č. 1/2002)
•	Zákon 23/2002 Z.z., ktorým sa mení a dopĺňa zákon NR SR č. 152/1995 Z.z. o potravinách v znení neskorších predpisov a o zmene niektorých zákonov
•	Vyhláška MP SR 41/2002 Z.z., ktorou sa ustanovujú podrobnosti o výkone rastlinolekárskej starostlivosti
•	Oznámenie MP SR 78/2002 Z.z. o vydaní výnosu, ktorým sa ustanovujú podrobnosti o pravidelných kontrolách mechanizačných prostriedkov na ochranu rastlín (Vestník MP SR č. 2/2002)
•	Oznámenie MP SR 79/2002 Z.z. o vydaní výnosu, ktorým sa ustanovujú podrobnosti o prípravkoch na posilnenie odolnosti rastlín (Vestník MP SR č. 2/2002)
•	Oznámenie MP SR 80/2002 Z.z. o vydaní výnosu z 31. januára 20002 č. 39/1/2002-100, ktorým sa mení a dopĺňa výnos MP SR zo 7. októbra 1997 č. 1497/1/1997-100 o kŕmnych surovinách na výrobu kŕmnych zmení a o hospodárskych krmivách (Vestník MP SR č. 4/2002)
•	Oznámenie MP SR 81/2002 Z.z. o vydaní výnosu z 31. januára 20002 č. 39/2/2002-100, ktorým sa mení a dopĺňa výnos MP SR zo 7. októbra 1997 č. 1497/2/1997-100, ktorým sa ustanovujú požiadavky na technologické zariadenia a technologické postupy na výrobu kŕmnych zmesí, ktoré sa neoverujú, ukazovatele výživnej hodnoty a použiteľnosti kŕmnych zmesí, ich bližšie hodnotenie a podmienky uvádzania do obehu (Vestník MP SR č. 4/2002)
•	Oznámenie MP SR 82/2002 Z.z. o vydaní výnosu z 31. januára 20002 č. 39/3/2002-100, ktorým sa mení a dopĺňa výnos MP SR zo 7. októbra 1997 č. 1497/3/1997-100, ktorým sa ustanovujú požiadavky na uvádzanie doplnkových látok do obehu, na ich zloženie, skúšanie a hodnotenie a bližšie požiadavky biologického overovania krmív v znení výnosu MP SR z 26. novembra 1999 č. 4156/1999-100 (Vestník MP SR č. 4/2002)
•	Oznámenie MP SR a MZ SR 102/2002 Z.z. o vydaní výnosu z 21. januára 2002 č. 3235/1/2001-100, ktorým sa vydáva hlava Potravinového kódexu SR upravujúca jedlé rastlinné tuky a jedlé rastlinné oleje a výrobky z nich (Vestník MP SR č. 3/2002)
•	Oznámenie MP SR a MZ SR 103/2002 Z.z. o vydaní výnosu z 21. januára 2002 č. 3235/2/2001-100, ktorým sa vydáva hlava Potravinového kódexu SR upravujúca sladidlá
•	Oznámenie MP SR a MZ SR 104/2002 Z.z. o vydaní výnosu z 21. januára 2002 č. 3235/3/2001-100, ktorým sa vydáva hlava Potravinového kódexu SR upravujúca dehydrované  pokrmy, polievkové prípravky a ochucovadlá (Vestník MP SR č. 3/2002)
•	Vyhláška MP SR 119/2002 Z.z., ktorou sa mení a dopĺňa vyhláška MP SR č. 5/1995 Z.z. o hospodárskej úprave lesov
•	Zákon o rybárstve 139/2002 Z.z.
•	Oznámenie MP SR 224/2002 Z.z. o vydaní výnosu z 21. januára 2002 č. 3322/3/2001-100, ktorým sa ustanovujú podrobnosti o prípravkoch na ochranu rastlín (Vestník MP SR č. 9/2002)
•	Vyhláška MP SR 238/2002 Z.z., ktorou sa vykonávajú niektoré ustanovenia zákona o rybárstve
•	Vyhláška MP SR 239/2002 Z.z. o klasifikácii jatočných ošípaných
•	Vyhláška MP SR 240/2002 Z.z. o registrácii vyrábaných potravín a dovážaných potravín
•	Nariadenie vlády SR 288/2002 Z.z., ktorým sa ustanovuje počiatočná úroveň objemu dovozov pre jednotlivé agropotravinárske komodity na účel zavedenia dodatočného cla na kalendárny rok 2002
•	Oznámenie MP SR a MZ SR 290/2002 Z.z. o vydaní výnosu zo 6. mája 2002 č. 1035/1/2002-100, ktorým sa vydáva hlava Potravinového kódexu upravujúca obilie a výrobky z obilia
•	Nariadenie vlády SR 298/2002 Z.z., ktorým sa mení nariadenie vlády SR č. 1/1994 Z.z. o sadzbách odvodov za vyňatie lesných pozemkov z lesného pôdneho fondu v znení nariadenia vlády SR č. 289/2000 Z.z.
•	Nariadenie vlády SR 299/2002 Z.z., ktorým sa mení nariadenie vlády Slovenskej republiky č. 152/1996 Z.z. o základných sadzbách odvodov za odňatie poľnohospodárskej pôdy z poľnohospodárskeho pôdneho fondu v znení nariadenia vlády SR č. 188/2000 Z.z.
•	Nariadenie vlády SR 300/2002 Z.z., ktorým sa mení nariadenie vlády SR č. 85/1996 Z.z. o podmienkach platenia odvodov za drobenie pozemkov
•	Oznámenie MP SR a MZ SR 304/2002 Z.z. o vydaní výnosu zo 6. mája 2002 č. 1035/2/2002-100, ktorým sa vydáva hlava Potravinového kódexu SR upravujúca čokoládu a cukrovinky (Vestník MP SR 12/2002)
•	Oznámenie MP SR a MZ SR 305/2002 Z.z. o vydaní výnosu zo 6. mája 2002 č. 1393/2002-100, ktorým sa mení a dopĺňa výnos MP SR a MZ SR z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti potravinového kódexu SR (Vestník MP SR 12/2002)
•	Oznámenie MP SR a MZ SR 308/2002 Z.z. o vydaní výnosu zo 17. apríla 2002 č. 811/1/2002-100, ktorým sa vydáva hlava Potravinového kódexu SR upravujúca mäso jatočných zvierat (Vestník MP SR  12/20002)
•	Oznámenie MP SR a MZ SR 309/2002 Z.z. o vydaní výnosu zo 17. apríla 2002 č. 811/2/2002-100, ktorým sa vydáva hlava Potravinového kódexu SR upravujúca zverinu (Vestník MP SR 12/20002)
•	Oznámenie MP SR a MZ SR 310/2002 Z.z. o vydaní výnosu zo 17. apríla 2002 č. 811/3/2002-100, ktorým sa vydáva hlava Potravinového kódexu SR upravujúca mäsové výrobky a jedlé tuky živočíšneho pôvodu (Vestník MP SR  12/20002)
•	Oznámenie MP SR 329/2002 Z.z. o vydaní výnosu z 18. júna 2002 č. 720/1/2002-100 o poskytovaní dotácií v poľnohospodárstve a potravinárstve (Vestník MP SR č. 13/2002)
•	Oznámenie MP SR 330/2002 Z.z. o vydaní  výnosu z 11. júna 2002 č. 720/2/2002-100 o poskytovaní dotácií na podporu zúrodňovania a ochrany pôdy (Vestník MP SR č. 13/2002)
•	Oznámenie MP SR 331/2002 Z.z. o vydaní výnosu z 11. júna 2002 č. 720/3/2002-100 o poskytovaní dotácií na rozvoj vodohospodárskych investícií (Vestník MP SR č. 13/2002)
•	Oznámenie MP SR 332/2002  Z.z. o vydaní výnosu z 11. júna 2002 č. 720/4/2002-100 o poskytovaní dotácií na zveľaďovanie lesného fondu (Vestník MP SR č. 13/2002)
•	Oznámenie MP SR 394/2002 Z.z. o vydaní výnosu z 24. júna 2002 č. 1519/2002-100, ktorým sa ustanovuje rozsah výživového tvrdenia, spôsob uvádzania výživovej hodnoty potravín a spôsob jej výpočtu (Vestník MP SR č. 14/2002)
•	Vyhláška MP SR 407/2002 Z.z., ktorou sa mení a dopĺňa vyhláška MPVž  č. 59/1967 Zb., ktorou sa vydávajú vykonávacie predpisy k zákonu o poľovníctve v znení neskorších predpisov
•	Zákon 415/2002 Z.z., ktorým sa mení a dopĺňa zákon č. 224/1998 Z.z. o ekologickom poľnohospodárstve a výrobe biopotravín
•	Zákon 419/2002 Z.z., ktorým sa mení a dopĺňa zákon NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov a o zmene a doplnení zákona NR SR č. 162/1995 Z.z. o katastri nehnuteľností a o zápise vlastníckych práv k nehnuteľnostiam (katastrálny zákon) v znení neskorších predpisov
•	Zákon 420/2002 Z.z., ktorým sa mení a dopĺňa zákon SNR č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov
•	Zákon 434/2002 Z.z., ktorým sa mení a dopĺňa zákon NR SR č. 332/1996 Z.z. o vinohradníctve a vinárstve a o zmene zákona č. 61/1964 Zb. o rozvoji rastlinnej výroby v znení zákona č. 132/1989 Zb. v znení zákona č. 23/2002 Z.z.
•	Zákon 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach
•	Oznámenie MP SR 458/2002 Z.z. o vydaní výnosu z 23. júla 2002 č. 1963/2/2002-100, ktorým sa mení a dopĺňa výnos MP SR z 3. januára 2002 č. 3485/2/2001-100 o podpore podnikania v poľnohospodárstve (oznámenie č. 15/2002 Z.z.) (Vestník MP SR č. 16/2002)
•	Zákon MP SR 467/2002 Z.z. o výrobe a uvádzaní liehu na trh
•	Zákon 470/2002 Z.z., ktorým sa mení a dopĺňa zákon NR SR č. 291/1996 Z.z. o odrodách a osivách
•	Zákon 488/2002 Z.z. o veterinárnej starostlivosti a o zmene niektorých zákonov
•	Nariadenie vlády SR 515/2002 Z.z., ktorým sa mení a dopĺňa nariadenie vlády SR č. 316/2001 Z.z. o rozvojových programoch poľnohospodárstva a vidieka
•	Vyhláška MP SR 524/2002 Z.z., ktorou sa ustanovujú podrobnosti o výkone odborného technicko-bezpečnostného dohľadu a o zaraďovaní vodných diel do jednotlivých kategórií
•	Vyhláška MP SR 525/2002 Z.z., ktorou sa ustanovuje zoznam vodohospodársky významných vodných tokov a vodárenských vodných tokov
•	Nariadenie vlády SR 554/2002 Z.z. o kontrole zhody čerstvého ovocia a čerstvej zeleniny s požiadavkami na kvalitu
•	Vyhláška MP SR 595/2002 Z.z., ktorou sa mení a dopĺňa vyhláška MP SR č. 26/2001 Z.z., ktorou sa ustanovujú typy hnojív, obsah rizikových prvkov, podmienky odberu, skladovania a metódy skúšania hnojív, pestovateľských substrátov a pôdnych pomocných látok
•	Vyhláška MP SR 622/2002 Z.z. o podrobnostiach evidencie osobitných tlačív veterinárneho lekárskeho predpisu

V súčasnosti sú v legislatívnom procese návrhy týchto právnych predpisov:

•	Návrh zákona, ktorým sa mení a dopĺňa zákon č. 144/1998 Z. z. o skladovom záložnom liste, tovarovom záložnom liste a doplnení ďalších zákonov
•	Návrhy aproximačných nariadení vlády SR v oblasti veterinárnej starostlivosti
•	Návrhy Trhových poriadkov na rok 2003 pre vybrané druhy poľnohospodárskych komodít vo forme výnosov MP
•	Návrh výnosu MP SR vymedzujúci poľnohospodársky znevýhodnené oblasti, ktorý bude účinný ku dňu vstupu. Návrh výnosu súvisí s harmonizáciou slovenskej legislatívy s legislatívou EÚ v oblasti rozvoja vidieka podľa nariadenia ES č. 1257/1999 a nariadenia ES č. 1260/1999.

Legislatíva, ktorú je potrebné prijať ešte do vstupu SR do EÚ:

•	Ochrana geografických označení a označení pôvodu pre poľnohospodárske produkty a potraviny – táto je v gescii Úradu priemyselného vlastníctva SR, pričom aproximácia acquis bude zabezpečená cez rekodifikáciu zákona č. 159/1973 Zb. o ochrane označení pôvodu výrobkov.
•	Zákon o podpore v pôdohospodárstve, ktorý v kódexovej forme bude upravovať štátnu pomoc v pôdohospodárstve, vytvorenie a postavenie Platobnej agentúry a reguláciu trhu a zruší zákon o organizovaní trhu a zákon o poľnohospodárstve.

Súčasný stav v agro-environmentálnych opatreniach:

•	Pre Plán rozvoja poľnohospodárstva a vidieka boli vypracované agro-environmentálne schémy na realizáciu opatrenia č. 6 – Poľnohospodárske výrobné postupy smerujúce k ochrane životného prostredia – pilotných lokalít v rámci SR).
•	Pri schvaľovaní Plánu, si EK vymedzila uviesť do textu pre dané opatrenie formuláciu: Berúc do úvahy zložitosť opatrenia a jeho charakter pilotnej akcie, všetky ďalšie požadované podrobnosti týkajúce sa tohto opatrenia budú definované neskôr v spolupráci s Komisiou ešte pred začatím implementácie tohto opatrenia. Podrobnosti sa dotýkajú Kódexu správnej poľnohospodárskej praxe; financovania opatrenia výpočet ušlého príjmu, dodatočných nákladov; povinného vzdelávania; kontroly a monitoringu; hodnotenia.
•	V  októbri 2001 vypracovala Komisia „Guidance on agri-environmental pilot actions within SAPARD“ – Usmernenie agro-environmentálnych pilotných činností v rámci programu SAPARD. Toto usmernenie predložila na verejnú diskusiu a v dňoch12.-13.11.2001 sa uskutočnil v Bruseli seminár k tomuto usmerneniu. 
•	Na základe príslušnej legislatívy EK a uvedeného usmernenia vypracovalo MP SR v priebehu roka 2002 nové znenie opatrenia č.6 programu Sapard – Poľnohospodárske postupy smerujúce k ochrane životného prostredia (pre 5 pilotných lokalít). Nové znenie opatrenia č.6 bolo v októbri 2002 odsúhlasené Monitorovacím výborom programu Sapard a následne 18.11.2002 prijaté v Star výbore EK. 
•	V súčasnosti prebieha taktiež príprava  Agro-environmentálneho programu Slovenskej republiky ako povinný prvok acquis (nariadenie č.1257/1999 a 445/2002). Základný dokument pre vypracovanie AEP tvorí opatrenie č.6 programu SAPARD. Súčasťou AEP budú minimálne normy v oblasti životného prostredia, hygieny a životných podmienok zvierat s pôsobnosťou kontrolných orgánov a sankčnými opatreniami, správna poľnohospodárska prax, súbor agro-environmentálnych podporovaných schém, administratívne a inštitucionálne zabezpečenie programu. Agroenvironmentálny program bude súčasťou Plánu rozvoja vidieka SR pre čerpanie prostriedkov z garančnej sekcie EAGGF.
•	Regionalizácia zvýhodnených oblastí je rozpracovaná podľa kritérií stanovených v nariadení Rady ES 1257/1999. Znevýhodnené oblastí bude súčasťou Plánu rozvoja vidieka SR pre čerpanie prostriedkov z garančnej sekcie EAGGF.

5) Administratívna kapacita

Na základe prijatej novely zákona o potravinách došlo k vytvoreniu Štátnej veterinárnej a potravinovej správy zlúčením Štátnej veterinárnej správy SR a Slovenskej poľnohospodárskej a potravinárskej inšpekcie. Týmto bola vytvorená inšpekčná štruktúra orgánov potravinového dozoru, ktorá by mala byť akreditovaná podľa EN 45011 v časovom horizonte rokov 2002 – 2003. 
V súlade s pilotným projektom na vytvorenie vinohradníckeho registra v jednej modelovej obci bola v stanovenom termíne do 30. novembra 2001 spracovaná metodika realizácie s návrhom opatrení. Následne bol vo vedení MP SR dňa 5. decembra 2001 schválený materiál na riešenie finančného a inštitucionálneho zabezpečenia ukončenia vinohradníckeho registra pre celé územie SR. Termín ukončenia registrácie viníc je 31. december 2003 v súlade so schváleným harmonogramom. 

Od 1. januára 2002 vznikla nová Intervenčná poľnohospodárska agentúra SR. Jej účelom je stabilizácia trhu s vybranými poľnohospodárskymi výrobkami a potravinami na území SR s cieľom podporovať ich výrobu, nákup a predaj a minimalizovať negatívne dôsledky zmien na tomto trhu s nimi. Organizovanie trhu vykonáva agentúra štátnym intervenčným nákupom za intervenčné ceny, predajom výrobkov získaných štátnym intervenčným nákupom a kvantitatívnym regulovaním výroby, odbytu a spotreby (kvotácia). Štátny intervenčný nákup výrobkov možno uskutočniť, ak v určenom období ustanoveným spôsobom zistená cena výrobku dosahovaná na vymedzenom trhu poklesne pod vopred určenú cenovú úroveň. Podrobnosti upravuje zákon č. 491/2001 Z. z. o organizovaní trhu s vybranými poľnohospodárskymi výrobkami.

Na potenciálnej vonkajšej hranici EÚ sa uvažuje s fungovaním 3 hraničných veterinárnych a fytosanitárnych staníc a na ich dostavbu boli vyčlenené nasledovné finančné prostriedky:
Vyšné Nemecké – cestný priechod na hranici s Ukrajinou – 5  mil. Sk
Čierna nad Tisou – železničný priechod na hranici s Ukrajinou – 35  mil. Sk
Bratislava – letisko – 65  mil. Sk

V oblasti rozvoja vidieka bola dňa 15. apríla 2002 rozhodnutím Európskej komisie akreditovaná Agentúra SAPARD ako platobný a implementačný orgán pre vykonávanie programu SAPARD ako predvstupového nástroja EÚ v oblasti poľnohospodárstva a rozvoja vidieka. Agentúra SAPARD má centrálu v Bratislave so 41 zamestnancami a 7 regionálnych pracovísk v krajským mestách (mimo Bratislavy) spolu so 41 zamestnancami. Riadiacim orgánom pre program SAPARD je Ministerstvo pôdohospodárstva SR - Sekcia európskej integrácie, štrukturálnej politiky a rozvoja vidieka, v rámci ktorej Odbor rozvoja vidieka a živtoného prostredia zabezpečuje výkon sekretariátu Monitorovacieho výboru. Zo zástupcov štátnej i neštátnej sféry bol zriadený monitorovací výbor pre SAPARD. Všetky tieto štruktúry rešpektujú príslušné nariadenia EÚ a po vstupe budú naďalej plniť úlohy vyplývajúce z doznievajúceho programu SAPARD, ako i nového horizontálneho plánu rozvoja vidieka počas programovacieho obdobia 2004-2006.

* * * * *